Țara cu cea mai mare rată de decese din lume din cauza Covid-19 plânge după vaccin. Ministrul de Externe cere ajutorul UE.
Slovacia are cea mai mare rată de decese din lume din cauza coronavirusului. Țara cu 5 milioane de locuitori a avut 100 de decese pe zi în ultima săptămână. Ministrul de Externe al Slovaciei cere Uniunii Europene să ajute țara cu vaccin.
La doar o mie de kilometri de București coronavirusul face prăpăd. Slovacia cere disperată ajutor de la Uniunea Europeană.În ultima săptămână, Slovacia a avut 100 de decese pe zi la o populație de 5 milioane. Cea mai mare rată din lume, peste țara vecină, Cehia. Totul a plecat de la o tulpină nouă care a făcut ravagii, iar ritmul de vaccinare nu este suficient: au fost imunizate 272.000 de persoane până acum. Ivan Korcok, ministrul de Externe al Slovaciei: "Voi informa Consiliul European cu privire la situația foarte rea din Slovacia când vine vorba de pandemie. Avem cea mai mare rată de decese din lume și voi întreba, voi căuta oportunități cu colegii mei să vedem dacă putem să primim o livrare de vaccin în Slovacia“.